Diari Oficial de la Generalitat Valenciana


Sumari del DOGV 6523, del 18-05-2011 (2011/5498)

Notificació del laude emés per la Junta Arbitral de Transports de València. Expedient número V-311/2010.
--------------------------------------------------------------------------------------------------------

### Dades del document

Número de DOGV
:   6523

Data del DOGV
:   18-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5498


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-311/2010. [2011/5498]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Intersonido y Tecnología, SL, que s'ha dictat el laude en l'expedient referenciat i com no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Aurora Costa Vicente, que excusa l'assistència. Marta Rubio Garrigues que actua en substitució de Carlos Virosque Verdú, que excusa l'assistència. Secretària vocal suplent: Teresa Calatrava Alarcón. Parts. Reclamant: Transportes Alfonso Zamorano, SL - DHL Express, representada per Luis Serrano Pérez. Reclamat: Intersonido y Tecnología, SL, que no compareix a l'acte de la vista, i ha estat citat a través del Diari Oficial de la Comunitat Valenciana.  
València, 11 d'abril de 2011, a les 12.55 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-311/2010, es realitza la vista oral respecte de la reclamació següent: impagament de ports. Incompareixença del demandat. Citació a través del Diari Oficial de la Comunitat Valenciana.  
Iniciada la vista oral pel president es comprova la identitat de la part compareixent i la qualitat amb què intervé.   
Es dóna compte que davant de la impossibilitat de citació i notificació a la vista, després dels reiterats intents realitzats a través del Servici de Correus, s'ha procedit a la publicació en el Diari Oficial de la Comunitat Valenciana (per ser l'últim domicili conegut) número 6475 de 8 de març de 2011.  
Concedida la paraula a la reclamant deixa basada la seua reclamació en els següents:  
  
Antecedents de fet  
Primer. Es ratifica en tots els motius de la demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos servicis de transport durant els mesos d'agost i setembre de 2009 i durant febrer, març, abril i maig de 2010. Conclosos estos es van presentar al cobrament les factures següents: la número S/0913555 de 31 d'agost de e2009 per un import de 2.030,22 €, la número S/0915328 de 30 de setembre de 2009 per un import de 3.461,50 €, la número S/0103002 de 28 de febrer de 2010 per un import de 206,92 €, la número S/0103717 de 16 de març de 2010 per un import de 221,44 €, la número S/0104838 de 31 de març de 2010 per un import de 132,62 €, la número S/0105550 de 16 d'abril de 2010 per un import de 86,04 €, la número S/0106608 de 30 d'abril de 2010 per un import de 88,47 € i la número S/0107332 de 17 de maig de 2010 per un import de 69,82 €.  
Com a pagament de la factura número S/0913555 es van entregar a compte 856,16 euros, i queda una resta impagada de 1.174,06 euros.  
Realitzades diverses gestions de cobrament sense aconseguir-ho és pel que s'interposa esta demanda, i sol·licita que una vegada que siga reconegut el seu dret es condemne la reclamada al pagament de la quantitat de 5.440,87,00 euros més els interessos legalment meritats.  
S'apliquen els següents:  
  
Fonaments jurídics  
Primer. La competència territorial de la junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/90).   
Segon. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat.   
  
Tercer. Donada l'absència de la vocal representant de la Federació de Transportistes, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es dicte el laude».  
  
Quart. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:  
Estimar la demanda interposada per Transportes Alfonso Zamorano, SL - DHL Express, representada per Luis Serrano Pérez contra Intersonido y Tecnología, SL, ja que dels fets relatats, documents probatoris i declaracions efectuades s'establix, que s'han realitzat els transports reclamats en les condicions contractuals convingudes i ha de ser abonat l'import.   
Per tot això, Intersonido y Tecnología, SL, haurà d'abonar a Transportes Alfonso Zamorano, SL - DHL Express, la quantitat de cinc mil quatre-cents quaranta euros amb huitanta-set cèntims (5.440,87 euros), més els interessos corresponents des de la data de presentació d'esta demanda (08.06.2010) i que hauran de liquidar-se en el moment de l'execució d'este laude.   
Contra este laude pot exercitar-se l'acció d'anul·lació davant de l'Audiència Provincial de València en el termini dels dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, en els 10 dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se l'execució forçosa davant del Jutjat del Mercantil de València, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 26 d'abril de 2011.- El president de la Junta Arbitral de Transports de València: Ramón Escrig Moreno.